Šilutės–Kulėšų geležinkelis

Šilutės–Kulėšų geležinkelis – 1435 mm vėžės pločio geležinkelio atkarpa, ėjusi Šilutės miesto apylinkėse Klaipėdos krašte nuo 1913 m. iki Antrojo pasaulinio karo pabaigos. Ši geležinkelio atkarpa priklausė ją eksploatavusioms siaurųjų geležinkelių bendrovėms, todėl klaidingai buvo vadinama siauruoju geležinkeliu. Galinė stotis rytuose buvo Kulėšų geležinkelio stotis (Vokietijos ir Rusijos imperijų pasienyje), vakaruose – trys Šilutės miesto stotys: Šilutės geležinkelio stotis (prie Klaipėdos–Tilžės geležinkelio), Šilutės centro geležinkelio stotis ir Šilutės uosto geležinkelio stotis. Ruožo ilgis siekė 16,2 km: 14,20 km nuo centro stoties iki Kulėšų ir 2,03 km nuo centro stoties iki uosto.Königliche Eisenbahndirektion zu Königsberg i. Preußen, Zeittafel: Errichtungen – Bezeichnungen – Auflösungen. Bahnstatistik.de (tikrinta 2025-03-30).

 Istorija 

Geležinkelio statyba buvo baigta 1913 m. gruodžio 1 d., jis turėjo standartinio (1435 mm) pločio vėžę. Ruožas atidarytas 1913 m. gruodžio 14 d. Investavę akcininkai norėjo pagerinti vietinį susisiekimą ir pritraukti krovinių iš Didžiosios Lietuvos gilumos. Papildomų krovinių atsirado prie geležinkelio prijungus Šilutės uostą. Keleivių buvo nedaug ir jų skaičius nuolat mažėjo. Pirmojo pasaulinio karo metu buvo iniciatyvų pratęsti geležinkelį iki visai šalia Kulėšų esančio miesto Aleksandrovsko (dabar Žemaičių Naumiestis).

Visą gyvavimo laikotarpį geležinkelį aptarnavo du garvežiai B-n2t, pagaminti 1913 m. „Orenstein & Koppel“ įmonėje. Be to, eksploatacijoje buvo du keleiviniai ir devyni krovininiai vagonai. Žibuose (dabar Lietuvninkų g. Šilutėje) buvo šio geležinkelio stotis (Šilutės centro geležinkelio stotis). Traukiniai taip pat sustodavo pagrindinėje Šilutės geležinkelio stotyje (Klaipėdos–Tilžės geležinkelis). Antradieniais, kai Šilutėje vykdavo savaitinis turgus, traukiniai važiuodavo nuo ankstyvo ryto.

1913 m. geležinkelis pervežė 35 tūkst. keleivių ir 13 tūkst. t krovinių, o 1939 m. – 22,7 tūkst. keleivių ir 14 tūkst. t krovinių. Apie 1930 m. Šilutės–Kulėšų geležinkelis turėjo bagažo autobusą, kuriuo gabendavo keleivius ir nedidelius krovinius iš Žemaičių Naumiesčio į Šilutę. 1938 m. geležinkelį aptarnavo 9 darbuotojai, buvo naudojami 2 garvežiai, 2 keleiviniai ir 9 prekiniai vagonai, per metus pervežta 10,6 tūkst. keleivių ir 13,8 tūkst. tonų krovinių.

Iškart po Antrojo pasaulinio karo užėjus sovietams geležinkelis uždarytas, bėgiai išardyti, garvežiai atiduoti į metalo laužą, daugybė buvusių stotelių sunaikinta.

Sovietmečiu geležinkelio trasa iš Šilutės stoties buvo nutiestas privažiuojamasis kelias, atstatant tiltą per Šyšą, iki pramonės įmonių ir sandėlių. Šiuo metu atšaka dalinai išardyta ir nenaudojama.

 Atkarpos 
 14,20 km ilgio: Šilutės centro geležinkelio stotis – Kulėšų geležinkelio stotis;
 2,03 km ilgio: Šilutės uostas – Šilutės centro geležinkelio stotis.

 Tvarkaraščiai 

1939 m. vasarą traukiniai važiuodavo tokiu grafiku (visi traukiniai 2-3 klasės, A1 ir A2 tik antradieniais, W10 darbo dienomis, B3 darbo dienomis be antradienių):

 Stotis arba stotelė  Šilutė–Kulėšai  Kulėšai–Šilutė Km  Vokiškai  Lietuviškai  A2  4  S6  W8  W10  10  A1  B3  S5  W7  W9  S11 0,0  Heydekrug Ort  Šilutės centro geležinkelio stotis  5:35   9:00  12:35  18:15    5:30    8:38  9:00  17:18   2,4  Heydekrug Reichsbhf  Šilutės geležinkelio stotis  5:40→5:42  7:20  9:06→9:32  12:41→12:50  18:20→18:45    5:20→5:24  6:50  8:28→8:32  8:46→8:55  17:04→17:12  18:32 3,6  Werden  Verdainė  5:45  7:23  9:34  12:52    18:45  5:17  6:45  8:26  8:44  17:01  18:30 4,4  Matzicken HP  Macikai  5:47  7:25  9:37  12:54    18:49  5:14  6:42  8:23  8:41  16:58  18:27 6,0  Hermannlöhlen  Armalėnai  5:52  7:30  9:41  12:57    18:53  5:10  6:38  8:20  8:38  16:54  18:24 8,1  Maszen HP  Mažiai  5:56  7:34  9:45  13:01    18:56  5:06  6:35  8:16  8:34  16:49  18:20 8,6  Jonaten  Jonaičiai  5:58  7:36  9:47  13:02    18:58  5:04  6:33  8:14  8:32  16:46  18:18 10,3  Laudszen HP  Laučiai  6:02  7:40  9:50  13:06    19:02  4:59  6:29  8:10  8:28  16:41  18:14 11,3  Laudszen  Laučių geležinkelio stotis  6:04  7:42  9:52  13:08    19:04  4:57  6:26  8:07  8:26  16:38  18:11 12,0  Metterqueten HP  Metirkviečiai  6:07  7:45  9:56  13:10    19:06  4:55  6:24  8:05  8:24  16:35  18:09 14,2  Kolleschen  Kulėšų geležinkelio stotis  6:12  7:50  10:00  13:15    19:12  4:50  6:20  8:00  8:20  16:30  18:05

 Šaltiniai 

 Nuorodos 
 Jörg Petzold: Kleinbahnjubiläen 2013. In: Die Museums-Eisenbahn 1/2013, S. 30
 Roza Šikšnienė. Siaurasis Šilutės geležinkelis minėtų šimtmetį. „Šilainės sodas“, 2011 m. Nuoroda tikrinta 2023-10-27.

Kategorija:Šilutės istorija
Kategorija:Lietuvos geležinkeliai